Návrh

Komuniké

Vláda Slovenskej republiky na svojom zasadnutí dňa …………………..    prerokovala a vzala na vedomie Informáciu z kontroly zabezpečenia a funkčnosti systému vnútornej kontroly v oblasti vecnej a časovej kontroly plnenia uznesení vlády.

Kontrolu vykonal Úrad vlády SR v súlade s uznesením vlády SR č. 1379/2002, ktorým bolo schválené “Zameranie kontrolnej činnosti Úradu vlády SR na I. polrok 2003” a to v troch vybraných ministerstvách – Ministerstve životného prostredia SR, Ministerstve školstva SR a Ministerstve zahraničných vecí SR. 

Cieľom kontroly bolo zistiť zabezpečenie a funkčnosť systému vnútornej kontroly pri vecnom a časovom plnení uznesení vlády z hľadiska dodržiavania zákona č. 10/1996 Z. z. o kontrole v štátnej správe v znení neskorších predpisov, usmernení Úradu vlády SR a interných usmernení. V prípade zistenia nedostatkov zabezpečiť, aby boli prijaté opatrenia na ich odstránenie. 

Zo súhrnných výsledkov kontroly vyplýva, že z hľadiska aktualizácie interných predpisov o kontrole v nadväznosti na všeobecne záväzné predpisy, je vykonávanie kontroly zabezpečené, avšak ich realizácia a funkčnosť systému vnútornej kontroly pri kontrole plnenia úloh z uznesení vlády je rozdielna.

Výsledné materiály z kontroly, z ktorých vychádza informácia, boli prerokované v súlade so zákonom NR SR č. 10/1996 Z. z. o kontrole v štátnej správe v znení neskorších predpisov so zodpovednými zamestnancami kontrolovaných subjektov a  bolo im uložené prijať opatrenia na odstránenie zistených nedostatkov. 

Bratislava   23. mája 2003